經數:一九一二

經名:止觀輔行傳弘決卷第五之四

頁數:三○一

上	欄

小. 初斥三藏. 次若偏下斥於通敎鈍根菩

薩. 次若偏見下斥別敎敎道. 亦兼通敎出假

菩薩. 未得眞應猶同見愛. 二觀猶爲無明

所縛名非解脫. 今則下顯正中先法次譬.

法中正明中道故雙非毒僞. 毒僞者如前

已釋. 次譬中飛空不住空. 譬卽空說假. 雖

不住去. 譬卽假而空. 雖空而度下合譬也.

度卽是假. 卽是空假不二故也. 是故下更以

□空帖合前譬. 次明慈誓者. 亦初明誓

境境中亦初總牒前妙境不思議樂. 道滅二

諦俱名爲樂. 義攝四敎□在一念. 故云一

樂一切樂. 不說妙境一念三千. 如何可識

一攝一切. 三千不出一念法性. 是故唯有

樂因樂果. 由知法性□是無明. 是故起慈.

我及衆生下別明誓境明無道滅. 言昔雖

等者. 但心人天二乘之樂明無滅也. 而不

知發菩提之心. 習諸佛法爲究竟樂因. 明

無道也. 前悲誓中明無道滅. 義兼於此. 故

此文略但擧譬云如執瓦礫譬不識滅. 妄

指營光譬不識道. 妄謂世間及小因果. 以

之爲實. 今方始解下正依境發誓. 初約道

諦起於初誓. 次約滅諦起於次誓. 雖知下

次明誓相. 亦寄次第以辨不次. 初文卽是

空觀誓相. 次雖知下假觀誓相. 次雖知下中

觀誓相. □空種樹□思益文. 中觀文中法門

是標初誓佛果是標次誓. 非修等者釋初

誓也. 非證等者釋次誓也. 中道之體雖非

修證亦可修證. 是故發誓自爲爲他. 是名

下顯正也. 此中圓敎眞正發心. 應約三敎

中	欄

以簡毒僞. 所謂非空及非愛見也. 三敎菩

薩未證中道通名爲毒. 兩敎二乘及九非

心. 通名爲僞. 兩敎二乘及以通別入空菩薩.

俱名爲空. 三敎出假通名愛見. 從初發心

常觀中道. 故永不同毒僞空假. 如此下結

束也. 初明誓願與境智相卽. 次慈悲下明

智慧與慈悲相卽. 智□是解. 依境生解依

解起願. 境爲所緣誓爲能緣. 以無緣慈

悲緣不思議境. 境名無緣誓名無念. 運此

慈悲遍覆法界. 故能任運拔苦自然與樂.

不同下重總斥前次第慈悲也. 前二文後雖

各斥竟. 今二文竟復更總斥. 是名下亦總結

之. 義不異前故還指上. 此中應具云慈

悲. 單云悲者隨語便耳. 又此四弘更互相

資. 一念具足無前無後. 具如第一及下諸

文(云云). 觀心者. 約一念心無作四諦. 寄於弘

誓略明觀心. 亦應可解. 如前相通卽其相

也○三明安心中初文釋名也. 善以法性

自安其心. 故云安心. 上深達下結前生後.

旣自達妙境結前正境深也. 故云1淵奧.

次博運去結前弘誓廣也. 故云亘蓋博廣

也. 國語曰. 東西曰廣南北曰運. 卽橫遍也.

亘亦遍也. 境攝諸法非不橫廣. 依理發心

非不□深. 且寄事理釋名爲便. 正境是理

理深也. 慈悲屬事事廣也. 具如前說故云

若此. 雖有事理但是空願. 從須行下卽是

生後. 若不安心無所剋獲. 故次正願而

明安心. 初妙境中一念具足無作四諦故四

弘中依無作諦而發弘誓. 今以能安安於

下	欄

所安. 能所相稱名爲妙行. 旣安心已廣能利

物塡初誓也. 欲利衆生先須斷惑塡次

誓也. 欲利衆生復須習法塡第三誓也.

分分證實塡第四誓也. 至究竟位四誓方

滿. 若爾. 從此安心乃至正助通名塡願. 若

有解無行名枉死人. 如譬喩經云. 如一母

二子. 一善習色. 二不習色. 不習色者墮

水而死. 其母2不哭. 先習色者墮水而死. 其

母大哭. 人問其故. 答云習色者死名爲枉

死. 是故哭耳. 願如習色無行如死. 大文有

二. 於中先總明安心. 次別明安心. 總別俱

是依於妙境. 以隨人故總別不同. 惑重觀

微應3須隨事. 故使行相若信法. 四悉□

轉. 人不見之. 便於別安而生異計. 則失

大師逐宜之能. 初總安中□是止觀. 於中先

重明法體. 以爲所安. 法體者何. 卽妙境也

先法次譬. 初法文中但指無明卽是法性. 但

觀法性不觀無明. 故大論六十九云. 若以

常無常等心之皆錯. 若入法性則無有錯

九十一云. 法性卽是實相. 實相□是法性. 如

寒來下爲體擧譬. 寒譬無明水譬法性. 無

明法法性名寒結水. 眠義於心準水水

說. 水本是水夢不異心. 寄事引迷云覆云

結. 今當下次示能安安止觀於法性. 觀前

無明□是法性. 如融水爲水覺無明眠. 於

中先止次觀. 初正明用止. 如旋下擧譬. 但

信其火不信於輪. 不信去合. 以法性念

法性. 文似於觀但成止義繫之與念俱止

法性故也. 體達下止成相. 觀者下次明用

經數:一九一二

經名:止觀輔行傳弘決卷第五之四

頁數:三○二

上	欄

觀. 譬如下火空水三共譬於觀. 初劫火者劫

如前釋. 三災者略如通釋十境中說. 虛空

藏海慧此二□是大集經中菩薩. 彼經廣集

十方諸佛諸大菩薩於欲色二界大空亭中.

故云大集. 此菩薩欲來於衆會中先現此

相. 凡諸菩薩皆從德立名. 故入衆現相亦

隨其德. 所以空藏現空海慧現水. □不見

大衆唯見空水. 修觀亦爾法外無法. 介爾

下明觀成相幷結二空. 亦先法次譬後合.

初法說中言介爾者. 非緣妄境但生一念.

謂我觀成名爲介爾. 介者助也. 助謂微弱

之念. 此念起時念與念者. 隨念卽亡名爲

性空. 空無空相名不可得.  卽是相空. 所念

謂法性. 念者謂介爾. 此中且指觀行未論.

入眞. 如前下擧譬？能所俱燒可以譬於亡

能亡所. 能空亦空故也. 法界洞朗去合也. 不

可得亦不可得. 止□是下明止觀體一. 卽不

二而二寂照無殊. 故云止□是智. 爲令下

文別安可識. 故今預辨止觀別相. 故知此中

別而不別. 下文別中不別而別. 不動下重

釋相卽. 初明止卽是觀. 不動智下明觀□

是止. 不動智照法性下. 雙明止觀同照法

性. 止觀得法性故方始名安. 故云觀智得

安亦是止安. 不動於法性下更□. 覆釋也. 上

句觀安故1止安. 此中止安故觀安. □由法

性故無二無別. 故金光明第. 一云. 依於法

身大智大定. 法身者卽法性. 智定者卽止觀.

卽是法界繫緣一念. 若俱不安下欲明別安.

先序別意. 俱謂止觀. 俱不得安則總非其

中	欄

宜. 雖以法性自安其心. 彌增暗散. 旣俱不

安當復云何者. 問生後別. 夫心神下欲明

別安. 先辨不2定之相. 爲別安之由. 冥昧者

是觀不安. 梭利者是止不安. 梭子應作?.

疾也. 息和反. 汨爲筆反. 去貌. 亦疾亦流急

也. 字從3曰于月反. 若從日是亡的反. 此音

卽是屈原所比之水. 非今所用. □者□也.

亦驚也. 亦可作□. 楚辭云. 往來速疾也. 敵

强下引事以肉不安之相. 明須事安. 禪云.

知天文鳥也說文云. 水鳥能知天雨. 暗散

如敵强觀微如力弱. 事在六國時. 六國者

韓齊楚魏燕趙. 幷秦以爲七雄. 趙將伐燕.

蘇代爲燕說趙王曰. 今者臣從外來遇小

水. 蚌方出暴而鷸啄其肉. 蚌合而夾其啄.

鷸曰. 今日不雨明日不雨必見4蚌脯. 蚌亦

謂鷸曰. 今日不出明日不出必見死鷸. 兩

者不捨漁5次得而倂擒之. 今趙且伐燕燕

趙相支以弊其衆. 臣恐强秦爲漁父也. 故

願. 大王熟計之. 趙王乃止. 出春秋後語. 今

文但取相扼義邊. 不用强秦得便意也. 凡

用俗書皆取少分非全其意. 如總修止

觀而非其宜但增暗散. 不可常與暗散

相扼. 應誓以別安破其暗散. 如蘇說趙

也. 當殉命等者. 總示事安之儀. 以生從死

曰殉. 甘魏時有人發周王塚. 得殉菩女子.

今以生從死不捨精進. 薦獻也. 肌皮也. 假

使皮骨銷盡盡命奉道. 專修止觀誓死不

休堅志別安以令入品 . 故云誓巧. 乃至入

位謂初住也. 安心下正明別安. 乃是望總

下	欄

名別. 不得以爲次第之別. 若望下文結會

數中. 別仍成總. 總卽是圓下之一心卽指

此圓也. 以於法性分於信法及四悉檀□

轉相資故別. 還用總中一止一觀對法對

信. 自他□然. 於中先明敎他者. 菩薩運懷

利他爲本. 故先他後自. 聖師三力者. 中道空

慧名爲慧眼. 慧眼鑒機名爲法眼. 任運逗

藥名爲化道. 此是不可思議之三力也. 故

於一眼以分二名. 如[&FFFF]#多下次引[&FFFF]#多化

弟子相. 以證聖師. [&FFFF]#多雖在羅漢之位. 旣

在付法聖師之類. 故知卽是四依人也. 敎弟

子上樹者如第四卷引. 以食悟者. 有一比

丘性嗜飮食. 由此嗜欲不得聖果. [&FFFF]#多請

令敎房以香乳□與之. 語言. 待冷可食.

比丘口吹尋冷. 白尊者曰. □已冷也. 尊者

曰. □雖冷汝欲火熱. 應以觀水滅汝心火.

復以空器令吐食出. 還使食之. 比丘曰.

涎唾已合. 云何可食. 尊者語云. 一切飮食與

此無異. 汝不觀察妄生貪著. 汝今當觀

食不淨想. 卽爲說法得阿羅漢. 應以訶責等

者像者似也. 文選海賦云. 倣像其色. [&FFFF]#多

現者似女人故. 多弟子中有一比丘信心

出家. 獲得四禪謂爲四果. [&FFFF]#多方便令往

他處. 於路化作群賊復化作五百賈客. 賊

劫賈客殺害狼藉. 比丘生怖卽便自念. 我

非羅漢應是第三果. 賈客亡後. 有長者女

語比丘言. 唯願大德與我共去. 比丘答言.

佛不許我與女人行. 女言. 我望大德而

隨其後. 比丘憐憫相望而行. 尊者次復變作

經數:一九一二

經名:止觀輔行傳弘決卷第五之四

頁數:三○三

上	欄

大河. 女人言. 大德可共我渡. 比丘在下女

在上流. 女便墮水. 白言. 大德濟我. 爾時比

丘手接而出. 生細滑想起愛欲心. 卽便自

知非阿那含. 於此女人極生愛著. 將向屛

處欲共交通. 方見是師生大□愧低頭而

立尊者語言. 汝昔自謂是阿羅漢. 云何欲

爲如此惡事. 將至僧中敎其懺悔. 爲說

法要得阿羅漢. 故知習聖敎者薄知次位.

縱生逾濫亦易開解. 曾聞有人自謂成佛.

待天不曉謂爲魔障. 曉已不見梵王請說.

自知非佛. 仍便自謂是阿羅漢. 他人罵之

心生異念. 自知非是阿羅漢. 仍謂是第三

果也. 見女起欲知非聖人. 此亦良由知

敎相故. 不待不過者. 非未熟而化名不待

時. 非機熟不化名不過時. 故金光明第

一釋化身云. 以自在力隨衆生心行. 隨衆

生界多種了別. 不待時不過時. 處相應時

相應行相應說法相應. 現身而度. 今但引兩

句. 攝經意盡. 故知聖師位在初住. 初住得

法身之本. 能起應化也. 盲龜下譬聖師難

遇. 如大海中有一盲龜. 爾時海中復有色

木. 木唯一孔可立龜身. 此龜三千年方得

一出. 億百千出何由可値色木之孔. 故大經

第二云. 生世爲人難値佛生信難. 猶如大

海中盲龜遇色木. 亦如針鋒□閻色提. 以

一芥子從□利天投閻色提. 何由可得貫

針鋒上. 佛去世後非無四依. 衆生薄德何

由可値. 次明凡師施化. 劣於聖師無三力

故. 譬如下譬有三力而亦無益. 故令凡師

中	欄

施化. 如世醫法. 上醫視色中醫聽聲下醫

診脈. 猶如聖師觀諸衆生三業之機現三

輪化. 視色如觀身業. 聽1身如觀口業. 診

脈如觀意業. 障重無機雖是聖師亦不能

化. 故云亦不能起死等也. 若不解下明無

三術或亦有益. 但牒不能觀於意業. 但

觀餘兩. 依語作方亦有得益. 則大師自斥

我爲凡師. 衆生旣無値聖之緣. 遇此凡師

亦遇然得益. 故云挑脫. 卽大師自謙被物

不周也. 兼示後代勿廢化道. 皆問病者故

云依語. 如下諸文皆云師應問言. 及其人

若言等. 卽是其相. 身子下擧小乘中善說法

者. 轉法輪將智慧第一尙自差機. 大經三十

四云. 雖有身子目連非眞知識. 生一闡提

心因緣故. 如我昔於波羅奈時. 舍利弗敎

二弟子. 一令骨觀. 一令數息. 經歷多年皆

不得定. 以是緣故皆生邪見. 言無涅槃

無漏之法. 若其有者我應得之. 我能善持

所受戒故. 我於爾時見是二人生邪見心.

喚舍利弗而訶責之. 云何乃爲此二弟子

顚倒說法. 汝二弟子其性各異. 一主浣衣.

一主金師. 金師之子應敎數息. 浣衣之子

應敎骨觀. 2以錯敎令生邪見. 我卽爲其

如應說法. 二人聞已俱得羅漢. 是故我爲

衆生眞善知識. 莊嚴論云. 浣衣漸淨白如

骨. 能調○囊善知息. 凡夫具縛者. 若通論

者六根五品皆屬凡師. 未破無明通皆具

縛. 若別論者. 五品位也. 六根淸淨離二縛

故. 相似聖師. 準第一卷料簡文中. 通取六

下	欄

根以爲凡師. 前指聖師在初住故. 六根尙

稱爲病導師. 肉三藏菩薩一切未斷. 次結

示. 如文. 他有下判行. 薩婆多下泛引二論

以出同異. 非用論意. 彼在小宗各依一

門. 未爲通方遍被之道. 如毘曇十五云. 鈍

名信行利名法行. 信行者少觀察故. 法行

者多觀察故. 與薩婆多同. 彼但判位在於

見道. 少觀察者正當因3門. 今引曇無德

兩行俱在世第一前. 故云方便. 然數下從容

和通. 數據行成故在見道. 論據根性故在

方便若多論云所因不同. 卽似今家一向根

性. 德宗多少不同. 卽似今家相資根性. 是故

爲會而復兩存. 又阿毘曇使楗度中云. □信

人有如許慧. 堅法人有如許信. 何故一人但

名堅信. 一人但名堅法. 答各隨所因從勝

立名非不互有. 此亦似於相資意也. 毘曇

又云. 定入名信慧入名法. 若據初文定慧

□以內思爲法. 聞定慧者名之爲信. 是

故今文止觀各立信法二行. 今師下正明今

師二行之相. 則以久因爲現種子. 明現有

者必藉久因. 久因異於德宗方便. 現在亦

異多論行成. 是故今家但論由宿種故. 現

堪修觀及以聞法. 驗今知昔得二行名. 大

經二十云. 如有□術若有一聞. 後二十年

不中毒藥. 若有誦持. 乃至命終無有衆病.

是大乘法亦復如是. 若有衆生一經於耳

□後七劫不墮惡道. 思惟其義必得菩提

淨見佛性. 經耳卽是信行種也. 思惟卽是法

行種也. 法華云. 若有聞解思惟修習. 又大

經數:一九一二

經名:止觀輔行傳弘決卷第五之四

頁數:三○四

上	欄

經云. 一聽聞正法. 二思惟其義. 經論此

類□是久達信法種也. 若論下今家判利鈍

也. 更互得名不同兩論一向判之. 已說下

結前生後. 師應下欲爲說法先審根性. 定

□是止. 慧□是觀. 汝於此二爲志聞耶.

爲志思耶. 其人下述彼根性所尙之相. 旣

知下旣知根性病相定已. 於一人所依語

作方. 止觀各四故旦爲八. 一一文中各有

三意. 一示法相. 二指廣. 三結成悉檀. 初文

初意. □男子下正爲說法. 說法之相隨有

相應. 卽便引用或儒或小或偏或漸. 言近意

遠. 且爲助成圓敎圓觀. 四悉信法止觀之

相. 爲後來者作於化他說法之式. 乃至據

下結文. 於一一文有次與不次. 意且在圓.

文中所列四敎及似次第三觀語者. 意在

聞咸歡喜. 是善□生惡無不破. 見一切理.

故遍列耳. 故知至下結文. 方開次第. 次第

則歷於三諦. 不次唯約一心. 一一番中以

後望前皆成四意. 謂次第三觀有三. 一心

三觀爲一. 一其意者. 老子曰. 天得一以淸.

地得一以寧. 候王得一1以爲天下正. 老意

但以合陰陽之道. 以爲天地得一. 合君臣

之道爲候王得一. 今廢彼理但借彼名以

2證今理. 苦集得一謂滅諦. 因緣得一謂

無明滅則行滅等. 六蔽得一謂侄彼岸. 凡

引俗曲例皆如此. 一是三乘之最. 故云唯

此爲快. 快故適其樂欲. 如天亢旱等者. 亢

亦旱也. 萬之與百□小數之極. 隨便互彰.

卉是草之總名. 擧彼不生欲顯降雨以成

中	欄

於生. 生卽生善. 娑伽龍者華嚴文也. 長含又

云. 阿□達龍王身心降雨滿閻色提. 今文云

四方[&FFFF]#雨者. 是也. 言七日者. 是摩那斯龍

王欲降雨時. 先七日布雲. 令一切衆生究

竟諸業. 漸降微雨恐損物故. 人亦如是下

合譬. 而不合七日及以四方. 但合通途[&FFFF]#

雨意耳. 合河兼池加道品樹. 旣非全出正

經盈縮隨時. 初反合善根不生. 若能下正

合善根生也. 可對三觀四敎釋之. 發諸

禪如雨者. 禪定若發. 無量善法一切法門□

因禪發. ○頂等三藏也. 眼智等見道中位也.

苦法忍爲眼. 苦法智爲智. 苦比忍爲明. 苦

比智爲覺. 順忍等通敎中諸善根也. 外凡爲

信內凡爲順. 餘文□略. 寂滅無生是別圓中

善根也. 此等□因禪靜而生. 卽生善義. 緣

喩等者. 種種因緣種種譬喩. 因緣□是廣引

今昔共成此義. 下去例然. 醉象如卷初釋.

穴駝出大論三十三. 第七又引. 亦同無鉤

意也. 五□等者經論大同. 成論云. 譬如天

日月其性本明淨. 煙雲塵霧等五□則不現.

等者等取阿修羅手. 爾雅云. 陰而風日□.

□謂障光. 今則通取五皆能障通名爲□.

又風動塵起曰埃. 煙雲霧起曰靄. 靄謂雲

等掩也. 曜靈者日名也. 謂日被掩. 亦可曜

謂七曜. 七曜圖云. 日月五星名爲七曜. 日

是陽精月是陰精. 五星者東歲南熒惑西太

白北辰及中央鎭. 所言靈者大戴禮云. 陽之

精氣曰神陰之精氣曰靈. 爾雅云. 八方神

爲八靈. 五□□於八方故也. 是故俗典凡

下	欄

釋神靈變化精微及道性等. 不出陰陽. 彼

敎未知出世道故. 又大經譬日月有爲煙

雲塵霧及修羅手因緣故. 令諸衆生不能

得見. 旣爲煩惱□之所障. 故須對治. 睫

近□遠等者. □者近天赤氣也. 雲得日光

雖赤色可見. 雲無實體而可見也. 中論大

經大同小異. 大經二十六云. 有因緣不可

見者如空中鳥跡. 近不可見者如眼睫. 壞

不可見者如根敗. 亂不可見者如不專

一. 細不可見者如微塵. 障不可見者如雲

外月. 多不可見者如稻中麻. 相似不可見

者如豆中豆. 中論加遠不可見者如□. 則

無根敗. 今文意者. 由煩惱故故不可見. 遠

不可見如不見中. 近不可見如不見俗.

從夫散心來至皆不可見者. 擧彼諸惡顯

此修定. 以爲所治. 故膜塵等皆是所破. 密室

中燈除外風也. 破內暗也. 金□等者. 大

經第八如來性品迦葉問佛. 云何佛性難見

難入. 佛言. 如百盲人爲治眼故造詣良醫.

良醫卽以金□決其眼膜. 一指示之. 問言

見不. 答言不見. 復以二指三指示之. 問言

見不. 答言. 少見. 合喩云. 無量菩薩雖具足

行六波羅蜜. 乃至十住猶未能見. 如來旣說

則便少見. 此乃別敎十住故云未見. 疏引他

釋. 一云. 三指譬三乘. 二云. 譬三慧. 三云. 譬

三敎. 初譬小乘初敎爲一. 般若至法華爲

一. 涅槃爲一. 四云. 信順無生爲三. 章安云.

卽譬佛3信不應餘解. 卽以三諦而爲三

指. 初指如空觀故云不見. 三指如十住故

經數:一九一二

經名:止觀輔行傳弘決卷第五之四

頁數:三○五

上	欄

云少見. 卽圓十住也. 金□如敎. 故下文云.

如是菩薩位階十地尙不了了. 今從決膜

除惑義邊. 故云對治. 心若等者. 世間是生

滅法. 出世是不生不滅法. 由定能了故云

也. 亦可世間生滅是界內俗. 出世不生不滅

是界外眞. 界內略眞界外略俗. 內外眞俗卽

三諦也. 三諦是理. 理卽第一義意也. 如來成

道卽第一義意. 猶尙樂定. 入定復是第一義

意. 肉諸凡夫. 凡夫理合修第一義. 佛示凡

故. 故諸經中多處有文明佛入定. 有禪定者

等者. 電光者如第九卷釋. 見道卽是第一義

意也. 雖成論中本譬欲定今通用之. 凡初

見諦理皆名電光皆名見道. 破無數等者.

意以一切種智爲第一義. 破惡之言因便

來耳. 其人若言下信行約觀四悉. 前雙問故

今但出答. 我聞等者斥法行也. 三惡等者

擧世間苦肉出世苦. 燒然是地獄. 駝驢是

畜生. 如是等苦苦有期限. 癡暗無明障三

諦苦. 終至實報故云大苦. 方隅可譬權實

理也. 四方曰方四維曰隅. 隅如權方如實.

爾雅曰. 西北隅謂之屋漏. 東北隅謂之宦

宦音怡. 郭云. 未詳. 麻□云. 養養萬物也. 東

南隅謂之1突烏約切. 西南隅謂之□. 謂屋

中隱□之處. 亦可以生滅四諦如隅. 無生

四諦如方. 界外兩敎方隅亦然. 多聞分別等

者. 據此四句皆以樂爲名. 初句云多聞等

者. 樂卽樂欲聞卽信行可對世界. 攻惡等言

相從來耳. 若盡一偈文意四悉義足. 四句次

第以對四悉可見. 如敎至道非道者. 四種

中	欄

道品名之爲道. 分段變易名爲非道. 界內

以三途爲坑坎. 界外以分段爲坑坎. 若

作陷字2(戶懺切)非今所用. 分別苦樂道非道

等間隔不同. 卽世界意. 月開等者. 靑蓮華因

月而開. 赤蓮華因日而開. 有人云. 白蓮華

因日. □取開生. 是爲人義. 大經第九云. 譬

如蓮華爲日所照無不開敷. 日興等者. 大

經第九云. 譬如營作至暗皆息. 若未成就

要待日明. 義同於月. 主膠火道□譬於觀.

商□□盲□譬於行. 行卽善也. 從勝別擧

一切種智亦推於觀. 種智卽是善中之最故

也. 自餘諸善但是莊嚴觀耳. 怨卽是惡. 識

卽能治觀也. 武將有謀者. 如秦將王剪. 魏將

吳起廉頗. 李牧張良樊□之徒. 善破陣故. 以

譬破惡. □須委釋破三惑惡. 次雲熱火暗

□譬所破之惡. 薪縛例之可以意得. 井中

七寶等者. 大經十九. 佛告德王. 如暗室中

井種種七寶. 人亦知之暗故不見. 有善方

便然大明燈持往3照4了悉得見之. 是人

終不念言是水及寶本無今有. 涅槃亦爾. 不

可說言本無今有. 甁盆亦爾. 今云日明者.

擧明中之盛. 衆生如井佛性如寶. 衆生如

室佛性如甁. □以無明如暗燈日如智日

照如見. 今此文中以日替燈. 須以智慧去.

般若偈文. 能見於寶及觀法實. 卽第一義

意也. 等觀入者至第一義故名爲入. 知諸

法實及等觀入. 般若爲最. 故須用觀入第

一義. 默復默者明思不移. 損之又損之等

者. 周易云. 以至於無損. 肇公改用. 今且依

下	欄

肇. 以眞理極名爲無損. 煩惱損盡亦名無

損. 斥信行聞屬有爲故. 坐馳等者. 莊周貴

坐亡故云馳無益. 今借彼意忘聞觀理.

隨文曰馳. 思理之外餘皆曰馳. 又外篇云.

敬孝易愛孝難. 愛孝易亡親難. 亡親易使

親亡我難. 使親亡我易兼亡天下難. 兼亡

天下易使天下亡我難. 注云恣之使天下

自得. 安得不亡我耶. 以是而言. □是莊生

無亡他之智. 反斥他不亡. 而令天下亡

已. 注家云恣未足釋亡. 今之天下可由

下恣. 恣若是亡何曾不亡. 而展轉比云最

後難耶. 故知汝之所恣非他之亡. 他之所

亡何關汝恣. 是則坐亡有言無行. 今借語

成理依理曰亡. 當爲下諸句皆5須知. 是諸

法是止. 隨四悉意. 話*(戶□切)何法不備下止具

十度. 一一度中一切法足. 善雖無量不出

此十故是生善中最. 前六可見. 因止等者.

止爲雙非之方便故. 故云也. 止中具諸願

亦遂衆生願. 6是故云一切. 有除惑功故

名爲力. 此是中智故云無二. 止具一切卽總

結也. 且約當機故云何用別修. 壁定者. 室

有四壁則八風不入. 若得止已離界內外

違順惡覺. 八風□是四違四順. 書中八風者.

爾雅曰. 南爲凱風東爲谷風. 北爲□風西

爲泰風. 從上下爲頹風. 從下上爲[&FFFF]#風. 與

火俱爲□風. □字*(徒昆切)□轉爲旋風. 室壁

亦[&FFFF]#此之八風. 故以爲喩. 亦是四方四維之

八風也. 朝露見陽者. 露如散陽如止也. 晞

乾也如定. 止是大慈等者. 慈定治瞋. 大明

經數:一九一二

經名:止觀輔行傳弘決卷第五之四

頁數:三○六

上	欄

□如釋籤. 大明□是般若故. 能除惡覺貪

□□怒癡疑朝露之惡. 止卽是佛等者. 念佛

治障道. 今修於止如法佛故. 治障妙道.

阿伽陀及妙良藥. 幷□枯起死之術等. □

擧能治之1止. 止卽體眞等者. 用彼釋名中

次第之名以成不思議理. 止是佛母等者. 實

母權父共生佛子. 父母相卽準上可知. 卽

淨名經意. 理體寂照是佛師也. 止是佛身卽

法應二身也. 亦可三身具足. 因名止果名

眼. 定慧能嚴今止屬定. 故名相好. 具一切

法故名爲藏. 爲諸法依故名住處. 何法不

具牒前便宜. 何法不除牒前對治. 乃是

見理故惡滅善生. 正覺等者. 在因名觀

在果名覺. 正大遍等. 借用果上之稱. 能

生等者. 信戒等五卽五分法身. 旣能生於

五分卽生善中最. 化道大行者. 卽應病授

藥也. 能照道者亦取破暗之意. 能得2寶者

除貧苦之惡. 但當勤觀開示悟入等者. 此四

皆是無生觀也. 具如疏中約觀心釋故第

一義也. 次明□轉者. 先序二論中言始終

者. 二論□以始鈍終利. 今言須臾故不同

彼. 次明自行則止觀□說. 亦先標二行. 敎

他以說法爲本. 故先信後法. 自行多在

於思惟. 故先法後信. 前敎他中十六番各

屬一人. 故止觀離明. 今自行中□在一人.

故止觀合明. 又前非不合今非不離(云云).

次樂寂下正釋法行. 於四悉中各一止一

觀. 樂欲中初是止. 若欲下觀. □依世界以

赴樂欲. 以在初故未論過生. 故但直擧一

中	欄

止一觀. 次其心下明爲人等三. 3皆先明因

前生過次用止觀. 初文是因世界中用觀

生過. 過謂女善不生. 次卽當下用止. 若凝

停下因止生過. 次當校計下用觀. 若念念

下對治中一止一觀. 初文是因爲人中用觀

生過. 過謂長惡. 卽當下以止治之. 次若靜

下用止生過. 卽當下用觀治之. 修止下次

第一義中一止一觀. 初文雖上治中用止用

觀理不開發. 初文用止不開. 卽是過也. 本

爲見理理旣不發. 故名爲過. 次卽應下用

觀令開. 次修觀下過生. 次宜更下用止令

開. 信行下. 次信行中四悉各一止一觀. 初樂

欲中亦如前意. 但直赴樂欲. 明一止一觀.

聽觀下次爲人中一止一觀. 先明生過等. 初

文生過. 卽應下聽止令益. 或聽下生過. 卽

應下聽觀令益. 或時下對治中一止一觀. 初

聽觀生過. 卽應下聽止治之. 或比下聽止

生過.  卽當下聽觀治之. 或聽下第一義中

一止一觀. 不語生過. 直云豁豁朗朗得益

之相. 前之三悉如世醫治. 此第一義如如來

治. 故不生過. 次□轉. 可見4◎5復次下相資

先標來意. 如法行下正示相資之相. 若法多

信少名信資法. 若信多法少名法資信. 亦

曰正助. 初明信資法. 旣云相資乃是信法

二行俱在益也. 初止中四悉. 言法行者. 旣

信資法. 以法爲正從法行立名. 故云如

法行者. 初總明信以爲能資. 冠下四悉. 若

具廣說應一一悉上皆云隨聞一句乃至皆

遣. 爲避煩文故標初一句. 還坐下法行樂

下	欄

欲. 次下有三箇又聞. 卽法行中爲人等三. 又

聞下觀中四悉. 信資於法卽初二悉有聞觀

之言. 下二悉略例止可知. 破惡卽對治. 欲

悟卽第一義問. 何不云悟而云欲悟耶. 答.

此四悉中第一義者. 何必證理名第一義. 但

取非前三悉之相. 附理氣分卽屬第一義

故. 前文但云豁豁朗朗等耳. 此乃下結信

資法. 信行下法資信. 比前法行可以意

知. 是爲下結法資信. 夫心地下結安心意.

以總安中唯止唯觀. 今以四悉等故云逐

願加以飮食丸散陰陽三雙譬之. 一一雙

中皆遍前意. 合成四悉意也. 隨其所願樂

欲也. 飮食生善也. 丸散對治也. 陰陽云見

性卽第一義也. 一種下明偏修之失. 故知二

師非但止觀偏用. 亦乃□無信法等中一止

一觀故也. 二師引偈□未見正典. 各隨一

門得入. 以自行所稟未遇通途. 便以偏

門遍令他學. 致令學者彼彼相非. 若爾. 則

人天之善尙無. 安剋至眞之妙. 故引大經

一向服乳. 經第三中佛告迦葉. 譬如長者

(佛也)多有諸牛(敎也)色雖種種(隨機)同共一群(理一)付

放牧人(弘敎)令逐水草(被機)唯爲醍□(常住)不心

乳酪(人天二乘)時放牧人[&FFFF]#已自食(弘者自益)長者命終

(佛滅)所有諸牛悉爲群賊之所抄掠(盜佛敎法)賊得

牛已無有婦女(無慈)[&FFFF]#已自食(利養)群賊相謂. 長

者畜牛唯爲醍□不心乳酪. 6當設何計

而得之耶(欽慕)我等無器(非根)雖復得乳無安置

處(設復持戒非常住本)復共相謂唯有皮囊可以盛之.

經數:一九一二

經名:止觀輔行傳弘決卷第五之四

頁數:三○七

上	欄

(人天陰果)雖有盛處不知1鑽搖. 漿猶難得肉復

酪2□(無定慧方便名不知*鑽搖. 似道尙無肉復眞常)爾時群賊爲醍□

故加之以水(起見)以水多故一切皆失(起見陰惡失人

天果)今此二師偏執大理寂照定慧. 義當群賊

不知鑽搖等. 佛何故說種種耶者. 引諸四

悉重斥偏迷. 若就下更歷三種止觀以結

前數. 言若就者別立之辭. 文雖唯頓若更

別約次第三觀. 則一一各有百二十八. 故

著若就之言. 次第三合故立一心. 依前重

擧故云又耳. 人見三番之後更云一心. 便

謂頓等三止觀外. 更立一心. 謂此一心不

關前頓. 今安心者依前妙境及前妙願. 故

前文云須行塡願. 則願行相稱. 故向安心若

總若別. □是圓頓塡圓頓願. 更開對於次第

三觀. 一一觀中皆具前來一百二十八. 對本

一心乃成四番一百二十八. 合五百一十二.

人不見之妄生穿鑿. 肉復空假中三. 不異

頓漸不定之三. 故前不思議3未會異名中

所發爲三觀. 觀成爲三智. 敎他爲三語. 歸

宗爲三趣. 三趣卽是頓等三也. 以一部文

共成一意. 尙恐疏漏. 豈有潛於結數之中

□云一心卽令妙行成之於此. 此則上下

諸文便爲繁[&FFFF]#. 具如卷初及第四第三中撮

說文旨. 不見此意自失安心. 自安旣無. 敎

他何在. 應從初已來鉤鎖相承橫□高濬. 前

後冠帶方成行儀. 豈有輒爾立斯異計. 如

破遍中一一句見. 一一品思. 塵沙無明皆云

信法相資□轉. 卽是見品思品無知無明. 各

六十四番. 橫□不二卽是一心. 故自他相對

中	欄

亦各須有一百二十八. 此云五百一十二

番者. 且從合說隨諦言之. 若作相顯說

者. 卽以次第顯不次第. 具如前後諸文料

簡. 又何但約於不次第義. 後立三箇一百二

十八. □約不可思議一中之三. 以爲三番.

三中之一而爲一心. 三一共論亦有五百一

十二也. 問. 圓人那得三觀別論. 有此信法

相資等別. 答. 如後第六云多入空少入假

中等. 旣許偏入亦可偏觀. 又破遍初. 無生

爲首無生卽空. 空門旣爾餘門亦然. 隨宜乃

成七句不同. 尙成七番一百二十八. 何□三

耶. 故知自他皆有七句. 若次第觀唯得爲

三. 三悉下判前四悉. 雖復五百一十二番.

但語信法. 或以止觀無不攝盡. 爲判權

實須約四悉. 所言世醫等者. 借大論中文

以成今意. 故但屬世諦判爲世醫. 如世界

後復須生善. 善若不生復須破惡. 惡去不

去皆須見理. 故云三悉差已更生. 至第一

義縱未無生. 於斯必契. 故云差已更不復

發. 肉復結云世出世法互相成顯. 故一一行

皆歷四悉. 雖行三悉必須見理. 若入第

一義見理未深. 還須更以三悉成之. 肉

復三悉本爲期於第一義故. 故云相顯. 肉

開權顯實次第四悉. 尙皆入於不次第四.

肉此本是不思議悉四中之三. 肉不思議中

三皆第一義. 若離下重示前妙境. 爲所安

處. 止觀四悉但是能安之方法耳. 若心安下

釋疑. 疑云. 爲一一行者. 必須4如前諸句

安耶. 故今釋曰. 若心安於諦一句卽是. 如

下	欄

前總安但安法性. 如其不安則置總用別.

別中或唯一悉卽足. 以觀世界卽第一義

故. 或用二句乃至多句. 乃至具用六十四

番. 乃至用多六十四番. 故云巧用方便令

心得安. 一目下擧譬也爲逗多人或一人

初後故須廣設. 若隨其得入則不須多. 故

云得鳥羅之一目. 言一目者. 乃據最後入

法之言. 一生行之豈唯一目. 是故或一人

用多. 或多人用一. 肉一人始末非一可

5辨. 故下合云如爲衆多. 一人亦爾. 羅者.

爾雅云. 鳥□曰羅. □□曰6第. 7亦曰□. 衆

生下合. 捕者陸獵也. 逐也. 四破法遍者. 初略

明來意中. 初徵起設問. 卽約上不思議境

正設問也. 故云法性淸淨不合不散等. 卽

是境中一念三千離四性計. 是故略云不合

不散. 合謂一念散謂三千. 但衆生下答中

意者. 約不思議理之與惑. 不當一異破不

破等. 隨迷妄故事須設破. 衆生無始全體

顚倒誰論多少. 但曾解境發心安心. 心旣

未安故云少耳. 全未破故故復云破. 前以

定慧處於法性. 故名爲安. 今以準敎四句

推責不安之心. 故名爲破. 破非不安安非

不破. 得名隨事心境唯一. 上善巧下約上安

心對辨破否. 若已安於諦定慧已發. 彼卽

是破. 何須至今更須論破. 次若未下正明

破意. 由未安故. 若未破故今更論破故云

若未相應等也. 言有定之慧等者. 然安心

破遍□是絶待. 咸具定慧. 今據初心欲入

未入. 隨事調熟用與不同. 或宜有慧之定

經數:一九一二

經名:止觀輔行傳弘決卷第五之四

頁數:三○八

上	欄

如前安心. 或宜有定之慧如今破遍故從

行立名名不虛1說. 又前2安中先推法性

以多從定. 是故云安. 今此破中先準敎門

義多從慧. 是故云破. 二文兼具法體無遍.

故前信法莫非法性止觀故也. 今此無生亦

由同體止觀故也. 然破法下欲明無生破

法之門. 3且先通擧諸門不同. 從廣之狹以

指無生. 故先列經論所出諸門. 謂敎行智

理. 文字卽是敎爲門也. 大品四十二字大論

廣釋. 南嶽大師分爲二解. 一通約三乘. 二

別約圓頓. 今廢通從頓. 大品云. 菩薩摩訶

4衍所謂語等字等. 諸字入阿字門. 阿字門

具一切法. 乃至□字盡諸法邊. 究竟窮底

不終不生. 過□無字可說. 不可說不可盡.

一切法如虛空. 或觀行下明行爲門. 三昧

是行. 大論云. 菩薩修三三昧名諸三昧門.

能通至實相. 是故能爲實相作門. 若十六

行爲三三昧門. 但爲眞諦作門. 非今文意.

或智慧下以智慧爲門(云云). 或理下以理爲

門(云云). 依敎下且生起前所列敎等四門次

第. 敎旣居初故今依敎. 復爲令知敎有功

能. 能通至於觀智理等. 是敎光顯. 是故生

起. 三門下明去耶. 三藏下敎中復簡藏等三

敎. 言三藏先破見等者. 若佛弟子必先破見

或慧行欣厭. 或聞善來等成羅漢者. 或佛

三十四心等. □俱斷也. 通敎大同. 但俱破之

言不在佛耳. 別但次第從淺至深故云□

遍. 且寄敎道故云□遍. 依實但斷一十二

品. □尙未遍肉復橫耶. 言橫不遍者. 如初

中	欄

觀見思具攝諸惑. 能觀之智攝一切智. 位

位皆然故云橫遍. 別敎不爾故須簡之. 今

不思議下示圓門相. 一境一切境指前不思

議境. 一心一切心指前發心安心. 依此論破

故名破遍. 餘門下正明簡意正用圓門. 所

謂下正列圓門. 今於圓門復論5去取. 理雖

相卽初心從易. 及隨便宜多用無生. 故於

圓門去三存一. 無生門下正示無生橫□

破遍攝法功能. 於中先略次廣. 初中先明□

門者. 初標能通光顯二意. 何者下釋. 通釋

二意. 先釋到因. 淨名下引證也. 淨名大品

皆以敎門通行至因. □以無生爲首. 故

彼淨名三十二菩薩中. 初法自在云. 生滅爲

二不生不滅爲不二. 不生不滅卽圓無生. 大

品四十二字亦無生居首. 故今亦然. 文列雖

以有門居首. 依前諸意且用無生. 止觀下

明止觀能顯. 雖有此敎必須行顯. 故前生

起云依敎通行. 若無敎者行無所剋. 以

有敎故令行智門通至於王. 初住見理外

用自在. 令無生門一重光顯. 故云縱橫無□

觸處皆通. 故生起中云雖無所通. 遍通一

切. 譬如下擧譬也. 人謂行人位謂入住. 若

空有共門敎何所被. 空有其人行何所稟.

稟敎行行得至於理. 故云有人有位. 如人

入相門方榮顯. 次通果者. 初出所通之果

卽涅槃不生. 次定慧俱滿故名不生. 智斷俱

滿故名不生. 故定慧二法至果方滿. 大品文

者. 無生理滿故云不來不去. 至佛方名無

生故也. 法華文意例涅槃可知. 止觀下明

下	欄

能顯果. 由果滿故. 自他依正一切俱滿. 巍

巍等者. 巍巍高出貌. 堂堂者爾雅云. 堂堂容

也. 白虎通云. 堂堂明也. 如月高明卽是果

智. 諸明中最如月在星. 灌頂經云. 巍巍堂

堂如6星之月. 銷除生死之雲. 今明果滿能

益他也. 照十寶山等者. 華嚴二十一云. 佛

子. 菩薩十地因於佛智而有差別. 如因大

地有十寶山. 謂雪香軻7黎羅仙聖由乾陀.

馬耳尼民陀斫迦羅宿慧. 幷及須彌山. 一一

皆云王雪集一切藥. 香集一切香. 軻*黎羅

集華. 仙聖集五通. 由乾陀藥叉. 馬耳集妙

果. 尼民陀集龍. 斫迦羅自在. 宿慧集修羅.

須彌集諸天. 言自在者. 謂諸大力. 卽以十

山所集功能. 對於十地. 初地已上心證佛

智階降不同. 唯佛能知. 此地亦爾. 故云因

於佛智而有十地. 今文用喩與經稍別. 經

以十山譬於十地. 十山依地地喩智果. 今

亦以十山喩於十地. 月喩佛智. 下照十山

譬佛果智起於諸地. 故合喩云. 功高十地.

影臨四海喩起應也. 果亦下合也. 汲引四機

者. 水如機影如應. 四敎四門四悉□是垂應

設敎. 金光明經佛禮骨塔者. 新譯第十云. 爾

時世尊爲諸大衆說十千天子本緣已. 於

座上結跏趺坐. 告諸比丘. 汝等樂見菩薩

本身已不. 諸比丘言. 我等樂見. 爾時世尊

卽以百福莊嚴手按地. 卽便開裂. 有七寶

暇多忽然踊出. 衆寶莊嚴爾時世尊卽從座

起. 作禮右繞還就本座. 告阿難言. 汝開塔

戶. 阿難如敎開已見七寶函見有舍利白

經數:一九一二

經名:止觀輔行傳弘決卷第五之五

頁數:三○九

上	欄

如珂雪. 告諸比丘. 汝等禮拜菩薩本身. 阿

難白佛. 如來世尊出過一切. 爲諸有情之

所恭敬. 何因緣故禮此身骨. 佛告阿難. 由

此速能證得菩提. 爲報法恩我今敬禮. 因

爲大衆說薩□本緣. 彼薩□者卽我身是.

故知佛地因果由止觀敎. 雖得佛果敬稟

敎身. 是故佛今而禮身骨. 無生下次明橫

攝. 此卽先結前生後. 大品大正示橫門. 問.

前無生□門. 亦見四十二字之初. 何故而今

乃以字門爲橫. 答. 前於無生一門□入. 故

有因果相望淺深. 所以名□. 今以1二十四

字各各相望. 已自成橫. 又各各攝於四十二

字. 則一一字中所攝又橫. 故知橫□備攝其

中. 此亦非橫非□而論橫□. 此意下欲廣

示相釋義功能. 故先提起. 但云因果橫□

無生意猶難見. 是故更須約佛藏等. 今此

文中釋佛藏義. 先事次觀. 事釋中先正引經

以明外用. 次合無生門. 言外用者. 經上卷

云. 無名相中假名相說. 皆是如來不思議

力. 譬如有人嚼須彌山飛行虛空. 石筏渡

海. 負四天下及須彌山. 蚊脚爲梯登至梵

宮. 劫盡燒時. 一唾劫火卽滅. 一吹世界卽成.

以藕絲懸須彌山. 手接四天下雨. 如來所

說一切諸法. 無相無爲無生無滅. 令人信解

甚爲難有. 甚爲希有. 若少有所得與佛法

僧諍. 入於邪道不聽出家受戒. 飮一杯

水. 當知經明無生外用. 以顯妙理因果無

生. 是則不了一體三寶常住不聽出家. 言

不聽者. 若不解此戒不具足. 此卽同前第

中	欄

三卷末勝□後解. 彼經下內合無生者. 吹唾

□是智斷之用. 智斷不二故吹唾同時. 若有

自言得無生者. 請驗外用. 須識下次明觀

心釋佛藏義. 觀心卽是修智斷因. 是故更

須約觀心釋. 一刹那起名一衆生. 卽起卽

滅名爲一期. 念念之中□起三毒. 卽當劫

盡三災義也. 三毒貪爲首. 三災火爲端. 以

不思議止觀. 觀此三毒(云云)2◎

止觀輔行傳弘決卷第五之四

止觀輔行傳弘決卷第五之五

唐毘陵沙門湛然述

◎3大經下以涅槃釋義. 然無生義散在諸

敎. 名相委悉不過大經. 故引四句六句釋

無生義. 不出自他智斷能所事理思議不思

議. 悉無生也. 卽是因果光揚能顯義也. □在

第十九經也. 初釋四句言不聞聞一句. 有

種種義者. 經初列不聞聞等四句. 次以不

生生等四句. 釋不聞聞等. 復以不至至等四

句. 釋不生生等. 故云不聞聞等有種種義.

今處中說又順無生. 故用不生生等釋無

生義. 然古人以不聞聞不生生等四句在前.

下4一一但是轉釋而已. 故多釋不聞聞等四

句. 餘句但例. 有云. 聞不聞卽俗而眞. 不聞

聞是卽眞而俗. 聞聞但俗. 不聞不聞但眞. 又

云. 不聞聞從眞起應. 聞不聞攝應還本. 不

聞. 不聞法身凝然. 聞聞是應跡不已. 不生生

下	欄

等古亦多解. 興皇以雪山偈銷. 不生生是諸

行無常. 生不生是是生滅法. 生生是生滅滅

已. 不生不生是寂滅爲樂. 又將四出偈銷.

言四出者此偈四處出之. 古人名爲涅槃

四柱. 謂九十五二十五二十六. 不生生本無

今有. 生不生本有今無. 生生三世有法不生

不生無有是處. 又云. 如來證涅槃等四句對

之. 章安云. 準下文云我因是事卽得解

於一句半句. 得見佛性入於涅槃. 當知□

是見佛性句. 不聞聞了因性. 聞不聞緣因

性. 不聞不聞正因性. 聞聞境界性. 例此以

釋不生生等. 亦應可見. 雖古多釋未會經

旨. 依章安解復是一途章安云. □不如此

智斷因果俱無生也. 但爲銷經別作一途.

彼經佛欲說此不聞聞等. 放光明於十方

世界. 時東方有琉璃光菩薩. 初來之時. 一切

大衆非靑見靑. 乃至非白見白等. 諸菩薩

等見此光明. 皆相問言. 此是何光. 皆默不

答. 次問文殊. 文殊答言. 光明者卽是智慧.

智慧者卽是常住. 乃至卽是如來卽是大慈.

佛言. 汝今莫入甚深等一義定. 應以世俗

而爲解釋. 文殊言. 東方去此二十□沙有

世界名滿月. 彼有菩薩名琉璃光. 於彼

見光而問彼佛. 彼佛答言. 西方去此二十

□沙有世界名娑婆. 佛名釋迦. 爲諸菩薩

說不聞聞等. 彼菩薩而白彼佛. 欲來此聽

不聞聞等. 從彼發來先現此相. 如古諸釋

各自一途. 將何以表光召之旨. 將何以生十

方大疑. 將無枉辱彼佛遣命. 何足以補遠

經數:一九一二

經名:止觀輔行傳弘決卷第五之五

頁數:三一○

上	欄

來之情. 偈雖廣攝諸師意略. 故知不可聊

爾而釋. 欲了此文須曉大師用經文意.

若釋餘文及下爲他. 則以生生居初用對

四敎. 以隨生等義便故也. 此中銷經釋無

生義. 是故具依經文次第. 初列四句. 次案

此下略擧攝相. 不生生者自行因也. 卽初住

位. 不生不生自行果也. 位在妙覺. 生不生者

卽化他能. 生生1者卽化他所. 若不爾者. 何

名爲遍. 故破遍門義同一部. 一部□是自他

因果能所故也. 不生生者下次釋四句. 自爲

四文. 然諸句中凡云經釋. □是大經佛自釋

也. 凡云今解. 卽是大師釋佛所解. 皆引佛

藏吹唾結之. 初句闕結義亦應有. 初不生

生者. 牒經初句. 安住下經解也. 今解下大師

釋也. 欲明所安故先釋世諦. 次明能安

2故後釋安住. 理本不二非共非離. 約事

且云無明共等. 能生所生能安所安亦復如

是. 以止觀安3故世諦方成不思議境. 安卽

觀也. 此觀初成名觀行位. 以圓觀解託於

世諦. 觀是聖孕. [&FFFF]#託胎故名託聖胎. 又聖

種中生名託聖胎. 若入初住名出聖胎. 聖

出胎故名出聖胎. 從聖生故名出聖胎.

契一分理故言不見. 不見卽不生智德成

也. 此釋不生. 獲佛知見下次釋生字. 論云

下引論證者. 諸法卽是無明世諦. 般若生是

佛知見開. 此說下結示. 經釋不生不生下牒

第二句也. 次不生不生下經解也. 名大涅槃

總標也. 生相下釋兩不生. 生相盡故卽智斷

德滿. 修道得故明果由因契. 今解下大師

中	欄

釋. 二德已圓釋生相盡. 卽指妙覺爲寂滅

果. 因果下以佛藏結. 結謂結同. 經釋下列

第三句. 世諦下經解也. 今解下大師釋也. 由

無明故與法性合出生諸法. 故名無明以

爲根本. 但破根本諸法不生. 死是不生之

異名耳. 此釋下重明此句所用義旨. 以此斷

德釋初智德. 若無斷德智不成就是故須

以斷釋德智. 若初句中智德成卽初句中

下生字也. 若此句中斷德成. 卽此句中下不

生字. 不生名同等者. 簡兩句中不生字也.

初句上不生字. 此句下不生字. 兩處不生其

名雖同事理則異. 初句智德緣理名爲不

生. 此句破事惑盡得不生名. 以理望事事

則爲下. 故云下破. 以事望理理則是上. 故

云上緣. 次初句下簡兩句中生字也. 初句

下生字屬智. 此句上生字屬惑. 兩處生字其

名雖同. 初句生字屬智智卽是脫. 此句生字

屬惑惑卽是縛. 故云大異. 兩處俱有生與

不生. 是故須簡名同義異. 智斷二德旣無

前後. 若以第三釋於第一. 亦可第一以釋

第三. 以智斷同時故也. 體雖不二必先運

智以斷於惑. 豈惑自斷而方智生. 是故且

以第三釋初. 又假使第三列在於初. 亦可

第一以釋第三. 言不累書且依文次. 又從

義便是故爾耳. 初句下佛藏結. 此旣釋初.

是故結中亦望初句相卽而結. 文似前後

用必同故. 故云一時不可前後經重釋下述

經重釋第三句也. 此初牒經重釋也. 今解

下大師釋經重釋義也. 經文但云一生不

下	欄

生. 經前後釋自分兩義. 故今大師判出兩文

不同之相. 先謂前解. 旣云斷德知是自行

之惑滅也. 此中重釋旣云四住菩薩. 卽是菩

薩斷四住已能自在生. 先斷四住卽如通

敎菩薩. 尙能自在利益衆生. 肉入初住眞

因分開. 以通敎人斷四住劣. 顯於圓人斷

五住勝. 惑滅下亦以佛藏重結兩解. 惑滅

顯唾以結初釋化興顯吹以結重釋. 經釋

下牒第四句經也. 一切下經解也. 今解下大

師釋. 菩薩何意下牒向重釋. 以爲能化. 有

漏是生. 相續不斷故名生生. 生生卽是所化

之境. 是故下重牒能化示生之意. 意在所

化. 是爲下結成無生功能故也. 前之三句□

是化他之能. 因果智斷. 此句卽是化他所也.

四住下大師重以地持六住中之四住. 釋佛

重釋四住菩薩也. 地持六住卽當別義. 向佛

尙以通劣而顯圓勝. 豈無以別顯於圓

耶. 肉復幸有地持別文. 是故引之以顯圓

妙論六住者從十住去方受住名. 若人無

有種性等者. 指十信菩薩故云雖生善道

等. 不在六人數中者. 卽六住所不 攝故也.

以此六人皆不退故. 故名爲住. 復言究竟

者乃是菩薩地窮. 非永究竟. 種性成就卽十

住滿. 已斷見思故云無退. 得在一人者六

中初人也. 乃至行向□由住中. 斷見思已

方能進行. 故云數數增進. 卽第二住親爲

初地方便故也. 前種性中已入空觀. 非不

亦爲別地方便. 去地遙故. 至□向中親修

中觀. 故云方便. 淨心是初地者. 破同體見